Diari Oficial de la Generalitat Valenciana


Sumari del DOGV 4624, del 06-11-2003 (2003/11360)

Informació pública de l'alternativa tècnica del programa d'actuació integrada per al desenvolupament de la unitat d'execució A-2 de les normes subsidiàries de Moncofa.
-----------------------------------------------------------------------------------------------------------------------------------------------------------------------

### Dades del document

Número de DOGV
:   4624

Data del DOGV
:   06-11-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/11745


Organisme emissor
:   AIU A-2 Moncofa

Tipus de document
:   Anunci

Informació pública de l'alternativa tècnica del programa d'actuació integrada per al desenvolupament de la unitat d'execució A-2 de les normes subsidiàries de Moncofa. [2003/X11813]
  
L'Agrupació d'Interès Urbanístic A-2 de Moncofa, amb domicili social a la Vall d'Uixó, carrer de la Diputació, 44, amb NIF G-12626065, mitjançant el present anunci i en aplicació del que disposa l'article 48 C), en relació amb l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, comunica:
  
Que ha presentat alternativa tècnica del programa d'actuació integrada per al desenvolupament de la unitat d'execució A-2 de les normes subsidiàries de Moncofa. Per a això, d'acord amb els articles 45 i 32 A) i B) del text legal adés esmentat, s'ha procedit a presentar el corresponent programa d'actuació integrada per al desenvolupament de citada unitat i la documentació pertinent, comprensiva d'alternativa tècnica i avantprojecte d'urbanització, juntament amb les corresponents memòries i d'altra documentació, tot utilitzant la via simplificada del procediment prevista en l'article 48 de la Llei 6/94, de 15 de novembre.
  
Així, s'ha protocol·litzat a la Notaria d'Emilio Viñals García, mitjançant acta de data 4 de novembre de 2003, alternativa tècnica i avantprojecte d'urbanització, les corresponents memòries i d'altra documentació, juntament amb l'escriptura de 5 de setembre de 2003 de constitució de l'Agrupació d'Interès Urbanístic A-2 i els seus estatuts, atorgada davant el notari Emilio Viñals García, amb número de protocol 1.915.
  
Alhora, l'alternativa tècnica i l'avantprojecte d'urbanització, les corresponents memòries i d'altra documentació, estan igualment disponibles a la Secció d'Urbanisme i Obres de l'Ajuntament de Moncofa, de data 24 d'octubre de 2003, sent completat per un altre escrit de 3 de novembre de 2003, i qualsevol persona podrà comparèixer, dins del termini de 20 dies comptats a partir de l'endemà de la publicació d'este anunci en el Diari Oficial de la Generalitat Valenciana, a la Notaria per a obtenir còpia de l'acta o sol·licitar que esta li siga exhibida. Alhora, podrà consultar a l'Ajuntament les actuacions derivades de la documentació dipositada i presentar-hi, per a la incorporació a estes, tant al·legacions com alternatives tècniques que vulguen competir amb l'exposada al públic, així com presentar proposicions jurídiques i econòmiques per executar qualsevol de les alternatives tècniques, en el termini de 5 dies següents a comptar des del venciment del termini de 20 dies adés ressenyat.
  
Expressament es fa constar que este anunci es dirigeix, als efectes del compliment de l'article 59.4 de la Llei de Règim Jurídic de les Administracions Públiques i del Procediment Administratiu Comú, a aquells titulars cadastrals la identificació dels quals no consta en la relació emesa pel Centre de Gestió Cadastral, així com a aquells el domicili dels quals figura al llistat esmentat, com la pròpia parcel·la cadastral, o simplement amb el nom del municipi, sent els següents:
  
Titular cadastral Adreça Població Finca cadastral
  
Roig Abad, Eleuterio Sant Pere, 28 Moncofa 4805701
  
Blanquer Vives, Josefa Sant Pere, 32-B Moncofa 4805711